Seriem is siet 1968 Deel vun de Gemeend Neeharlingersiel in de Samtgemeend Esens. De Oortsdeel liggt etwa 13 Kilometer nordnordwestlich vun Wittmund up Hööchten tüschen 0,5 un 1,5 Meter över Normalnull. En historsch Oort mit Naam Seriem gifft dat nich. De Naam betekent völmehr en Rebeet. Dat tekent sück dör völ lütt Öörd ut, de ut Hüüs- oder Hoffgruppen, aber ok eenzelt Bauwarken bestahn un meestens up Warfen upricht wurrn.